
Πού οδηγούν οι πρώτες καταθέσεις για τη ῥόμβα στην εταιρεία ταχυµεταφορών. 


Μια σηµαντική μαρτυρία για τους ὁράστες της βοµβρβιστικής επίθεσης σε εταιρεία ταχυµεταφορών στο Παγκράτι έχει στα χέρια της η 
ΕΛ.ΑΣ. Πρόκειται για κάτοικο της περιοχής ο οποίος είδε δύο άτοµα που επέβαιναν σε μοτοσικλέτα µεγάλου κυβισμού να σταματούν το 
βράδυ της Κυριακής, όταν σημειώθηκε το χτύπημα, έξω από την πόρτα της εταιρείας στην οδό Αστυδάµαντος 7Ί και ο ένας από αυτούς 
να τοποθετεί στο σηµείο αντικείµενο. Ο μάρτυρας δήλωσε ότι είδε τη σκηνή αυτή να εκτυλίσσεται γύρω στις 1000 το ῥράδυ. Σύμφωνα 
µε πληροφορίες της «Εςρίεςςο», η τρομοκρατική -όπως όλα δείχνουν- επίθεση έχει και «άρωμα γυναίκας», καθώς η μαρτυρία στην 
αστυνομία κάνει λόγο και για τον σωματότυπο ενός από τους αναβάτες της μοτοσικλέτας, που όπως τονίζει ο κάτοικος της περιοχής: 
«Εµοιαόε µε γυναίκα νεαρής ηλικίας». Και τα δύο άτοµα που επέβαιναν στη μοτοσικλέτα πάντως είχαν καλυμμένα τα Χαρακτηριστικά τους, 
καθώς φορούσαν κράνη. Παράλληλα, στην περιοχή ὃεν υπάρχουν κάμερες, ιδιωτικές ή της αστυνομίας, µε συνέπεια η Κρατική Ασφάλεια 
και η Αντιτροµοκρατική να µην έχουν στα χέρια τους κάποιο επιπλέον στοιχείο για τη βομβιστική επίθεση, παρά µόνο τη µαρτυρία του 
κατοίκου. Στην επίθεση στο Παγκράτι χρησιμοποιήθηκε από τους ὁράστες ένα μασούρι δυναμµίτιδας (συγκεκριµένα ζελατοδυναμίτιδας), η 
οποία πυροδοτήθηκε µε βραδύκαυστο ᾠπτίλι. Μάλιστα, τρία στενά πιο πέρα από το σηµείο της επίθεσης βρίσκεται το σπίτι του υπουργού 
Προστασίας του Πολίτη, Νίκου Δένδια, ενώ στα εκατό µέτρα στην αµέσως επόμενη παράλληλη της Αστυδάµαντος είναι η οδός Πρατίνου 
στην οποία βρίσκεται το αστυνομικό τµήµα της περιοχής. 


Στην Κρατική Ασφάλεια που έχει αναλάβειτις έρευνες (έχοντας όµως στενή συνεργασία µε την Αντιτροµοκρατική, η οποία ενημερώνεται 
για την πορεία των ερευνών) κάνουν λόγο για τυφλό τρομοκρατικό χτύπημα, καθώς ὃεν είχε υπάρξει προειδοποιητικό τηλεφώνημα. Από 
τους αστυνομικούς εκτιμάται ότι οι δράστες της επίθεσης δεν αποχώρησαν άµεσα από το σηµείο, αλλά περίµεναν σε απόσταση 
ασφαλείας προκειµένου να µην υπάρξει κάποια απροσδόκητη εξέλιξη, όπως τραυματισμός περαστικού πολίτη. Οπως λέει στην 
«Ε5ρ/θςςο» αστυνομικός που έχει γνώση των ερευνών: «Πρόκειται για τυφλό χτύπημα και, πραγµατικά, από θαύμα δεν υπήρξαν θύματα». 
Η έκρηξη ήταν ισχυρή και προκάλεσε πανικό στους κατοίκους της περιοχής, καθώς πολλά τζάμια σε διαμερίσματα έσπασαν, ενώ οι ζηµιές 
στα γραφεία της εταιρείας ταχυμεταφορών είναι µεγάλες. 


Χτύπημα αντεκδίκησης γιατις συλλήψεις των «Πυρήνων» 


Η ΕΛ.ΑΣ. στρέφειτις υποψίες της στα ασύλληπτα µέλη του πυρήνα «Αντάρτικου Πόλης» που πραγματοποίησαν τη διπλή ληστεία στο 
Βελβεντό της Κοζάνης. Πρόκειται για δύο νεαρούς φοιτητές των οποίων τα στοιχεία έχουν ήδη δηµοσιοποιηθε(. Οι άνδρες της 
Αντιτροµοκρατικής ὃεν θεωρούν τυχαίο το γεγονός πως ένας από τους συλληφθέντες είχε νοικιάσει διαμέρισμα στην περιοχή του 
Παγκρατίου, το οποίο χρησιμοποιούσαν και τα υπόλοιπα µέλη της οργάνωσης. 


Οι πληροφορίες που διαρρέουν από την αστυνομία κάνουν λόγο για «ενέργεια αντεκδίκησης». Στη συγκεκριμένη εταιρεία τον Νοέμβριο 
του 2010 δύο µέλη της ένοπλης οργάνωσης «Συνωμοσία Πυρήνων της Φωτιάς» είχαν ταχυδρομµήσει τέσσερα δέµατα παγιδευµένα µε 
βόμβες, µε παραλήπτες Ελληνες και Ευρωπαίους ηγέτες, αλλά και ξένες πρεσβείες στην Αθήνα. Τότε ένας από τους φακέλους είχε 
εκραγεί µέσα στην εταιρεία, µε αποτέλεσµα να συλληφθούν ο Γεράσιμος Ἰσάκαλος και ο Παναγιώτης Αργυρού, µέλη της «Συνομωσίας». 
Την ίδια εποχή είχε ξεκινήσει ο δεύτερος µεγάλος γύρος συλλήψεων µελών της οργάνωσης. Εκείνη την περίοδο η «Συνωμοσία» είχε 
αναλάβει την ευθύνη για τα τροµοδέµατα, µε προκήρυξή της, και είχε αφιερώσει µία ολόκληρη παράγραφο στον ρόλο που είχε παίξει στη 
σύλληψη των δύο συντρόφων τους ο ιδιοκτήτης της εταιρείας, αλλά και η υπάλληλος που παρέλαβε τα δέµατα. 

